Volt egy emléktábla, amit a NASA
az Apollo 11-gyel akart a Holdra vinni.
ELKEZDŐDÖTT AZ ÉLET KUTATÁSA A SZATURNUSZ HOLDJÁN
Apám haláláig megőrizte.
Ez áll rajta: „Békével jöttünk, az egész emberiség nevében.”
Ezekkel a szavakkal lépünk ma egy másik hold felszínére,
ahová az apámhoz hasonló embereknek köszönhetően jutottunk el.
Hála a Marson dolgozó mérnököknek és tudósoknak,
akik újjáépítették az űrhajónkat.
És az olyan hősöknek, mint a Kozmosz-1 életét vesztett legénységének tagjai.
Emléküket örökké megőrizzük,
miközben az élet nyomai után kutatunk az univerzumban.
Kelly Baldwin űrhajóst hallották a Titánról.
Király volt, haver!
Köszönöm!
Nem semmi leszállás volt!
Hihetetlen, nem?
Mindenki jobb kedvre derült tőle.
És lefeleződött a Földre visszautazók száma is.
Életet lehelt a bázisba.
Neked köszönhetően, tesó!
- Nem, nem nekem. Mindenkinek. - Nem, nem, nem. Neked, Miles.
Pont, mint 2003-ban. Rád mindig számíthattunk.
Tűzbe mennék érted.
Mindenki így van vele.
Köszönöm, testvér!
Majd beszélünk.
Milos!
Mizu, Ilja?
Valaki beszélni akar veled.
Nem akarod majd meghallgatni, de muszáj.
Mindannyiunkért, Milos!
Hallgasd meg a mondandóját!
Megteszed? Kérlek!
Rendben. Ki akar beszélni velem?
Korzsenkó elnök távozásával az M-6-nak vége.
Az új szovjet kormány hajlamosabb lesz üzletet kötni
a független Marssal. Pár hétig kell kitartaniuk.
Honnan hallottak erről?
A börtönben csak az információnak van értéke.
Ebben az értelemben tehetősnek számítok.
Ha Korzsenkó elmozdítása előtt adják meg magukat,
a helyzete megszilárdul, és ez az egész a semmiért volt.
Nem adjuk meg magunkat.
Ne adja a hülyét!
Igen, a leszállás a Titánon csoda szép pillanat volt,
de az itteni helyzeten semmit nem változtat.
Ha elfogy az étel, segélyszállítmányt kell kérnie a Földről.
Márpedig annak ára lesz. A kapituláció.
Feltétel nélkül.
Azaz sittre mennek. Mindannyian.
És mi is.
Hogyhogy? Az ő oldalukon állnak.
Nézze, értem, miért gyanakszik ránk.
Pláne rám.
Ez az egész a maga műve.
Honnan tudjam, hogy nem manipulál most is, ahogy az elmúlt években?
Bárcsak úgy lenne!
A családom, Mr. Dale…
A feleségem, a fiam…
Veszélyben forog az életük a Szovjetunióban.
A feleségemnek nyilvánosan kellett megtagadnia.
A fiamról egy hónapja nem tudok semmit.
Szóval, nem az idealizmus hajtja… amit teszek,
de mindent elkövetek a családom védelmében.
Akár a kormányommal szemben is.
Mit hallgatnak el?
Az embargójuk miatt bezuhant az amerikai és a szovjet gazdaság is.
Braggnek és Korzsenkónak lépniük kell, hogy megmutassák a lakosságnak,
van hatalmuk. Csak így maradhatnak a helyükön.
Megtudtuk, hogy az M-6 egy multinacionális katonai egységet
indított a Marsra.
Parancsot kaptak, hogy foglalják vissza a Kuznyecov állomást
és az Aranyhaj aszteroidát, bármilyen eszközzel.
Baromság! Már észleltük volna őket.
Sok évvel ezelőtt tanultam meg,
hogy akadnak olyan dolgok, amiket csak túl későn észlelünk.
Véssék az agyukba a haditerv módosításait!
A 2003 LC aszteroida elfoglalásának kulcsa
ez a központi alállomás.
Információink szerint ha innen közelítünk, akkor van a legnagyobb esélyünk a sikerre.
A hármas és négyes egység innen támadják az alállomást,
és elintézik az ellenállást nem halálos eszközökkel.
Ismétlem, csak villanógránát és gumilövedék!
Nem akarjuk kilyukasztani a bázis falát.
- Érthető? - Igen, uram!
Leléphetnek.
SZÉP ÚJ VILÁG
Az, hogy most itt állnak, egy ígéret.
Ígéret arra, hogy megvédik a bázis lakóit.
És ugyan a Boldogság Völgye Hadtest tisztjeiként lesz hatalmuk,
a legfontosabb, hogy ne éljenek vissza vele.
Ha megszegik ezt az ígéretet,
a következménye azonnali leszerelés lesz.
Világos?
Igen, asszonyom!
Esélyünk van egy tiszta lapra.
Valami másra.
Úgyhogy máshogy állunk hozzá a dolgokhoz.
Kedvességgel.
Segítünk az elesetteken,
mindegy, melyik oldalon állnak, honnan származnak,
vagy mi a jogi státuszuk.
Ha valaki csatlakozni akar hozzánk, szívesen látjuk.
Egy évvel ezelőtt azt sem tudtam, kik azok a marslakók.
De most, hogy itt állok maguk előtt, büszkén tartom magam is marslakónak.
Na jó, mielőtt túl lelkesek lennének,
a fizikális állapotfelméréssel kezdünk,
amit fegyverhasználati tréning követ.
Mondja, Baldwin!
Én, az EÜ-alakulathoz jelentkeztem.
Így is részt kell vennem a fegyveres izében?
Hát, a BVH minden tagjának kötelező
alapszinten elsajátítani a fegyveres „izét”.
Leléphetnek.
Láttam a bányászok szemében.
Akik a fejünk fölött rendületlenül keringő aszteroidáról tértek vissza.
A hozzám hasonló fiatalok szemében, akik itt sorvadnak el a szürkés ég alatt.
Ó, Föld, hát nem hallod gyermekeid jajveszékelését?
GULSZORA AKILMATOVA VIZSGAFILMJE
Szia!
Jól… Jól vagy?
Nem… Nem tudta befejezni a vizsgafilmjét.
Épp csak elkezdte.
És még mindig köztünk lenne, ha én nem…
Ha nem veszem rá arra a hülyeségre a kurva szülinapodon.
Figyu, Lil! Nem…
Nem a te hibád volt, oké?
Te is tudod, hogy igaz. Miattam halt meg.
Jézusom! Gyere ide! Ölelj meg!
Sajnálom!
Tudom, hogy nehéz.
Lehet, az lenne a legjobb, ha…
Szóval az… Ha elutaznál egy kis időre.
Érted? Itt nagyon rosszul állnak a dolgok.
Mit akarsz mondani?
Nos, ugye, ott van…
Van egy szállítóhajó, ami pár nap múlva indul a Földre.
- Én csak… - Mi a fene, Alex?
Ne rágj be rám, Lily, jó?
Miért mondod ezt?
Miért?
Azt akarod, hogy elmenjek? Hogy… Hogy ne legyek itt?
Nem, nem akarom.
Nem akarom, hogy elmenj, Lily.
Már megszoktam, hogy anyámék
és még a tesóm is ezt hajtogatják, de…
Tőled nem vártam.
Miért hoztad fel egyáltalán?
Mert féltelek.
Oké, de… tudok én magamra vigyázni.
- Tudom. - Oké, attól…
Attól, hogy… felveszed a kurva harkályuniformist…
- Boldogság Völgye Hadtest. - Felőlem! Én…
Ettől még nem tudod, mi a jó nekem.
Soha nem is mondtam. Most sem mondom.
Tudom, hogy tudsz magadra vigyázni.
Tisztában vagyok vele. Hidd el, halálra rémisztesz, oké?
Rendben. De még egyszer ne gyere nekem a Földdel!
Oké.
Picsába a Földdel! Láttad, mit mondanak Gulszoráról?
Nem.
Jesszusom! „Lázadó”?
MEGHALT EGY LÁZADÓ A MARSI INCIDENSBEN
Ezt nem hiszem el! Csak táncolt.
Ezt a faszságot!
Ilyennek látnak minket. Radikálisoknak…
vagy terroristáknak állítanak be.
De nem vagyunk azok! Meg kell mutatnunk, kik vagyunk.
Hogy milyen is itt élni.
Te segítesz a bázison, ugye?
Lehet, én is tudok.
Mit… Mit művelsz?
Gyere!
Mit…
Na jó.
A porvihar zavarhatja a Doppler mérési adatait.
Látsz valamit odakint?
Semmit. A radar hatótávolságán belül semmi sem közelít.
Infó, mi?
Aztán honnan?
Irina Morozovától.
Öribarik lettetek?
Ki következik, Észak-Korea?
Azt hittem, nem foglalkozol ilyesmivel.
Az még nem politizálás, ha rámutatok, hogy naiv vagy.
Itt sincs semmi, főnök.
Hát, Irina infója besült.
Biztos? Azt mondta, nehéz észlelni.
A legtöbb haderőnek vannak lopakodótechnológiái, de…
Shireen, próbáld meg átállítani a hosszú távú radart
a brute force röppályára, ide!
Több mindent érzékelhet, mint a radar.
És konfiguráld át az orbitális egységet a Doppler követésére!
Észrevettem, hogy nem szerepel a neved
a földi transzport utaslistáján.
Csakis a Titán miatt.
Nem megyek sehová, míg vissza nem érnek.
Ezt nagyra értékelem.
Mindenki, nem csak én.
Sokat jelent a küldetés a bázis lakóinak.
Most jön az, hogy megint felkérsz tanácstagnak?
Várjunk csak!
A radar lát valamit.
Hát, a jel alapján egy lopakodó RCS-hajó.
A Doppler adatai alapján a Mars felé tart.
Nagyjából három napunk van.
Ahogy mondták. Bassza meg!
ISMERETLEN CÉLPONT NINCS TRANSZPONDERJEL
Ránk vadásznak.
Nem tudunk visszaverni egy inváziót.
Ha visszafoglalják az aszteroidát, baszhatjuk.
Hát, így is baszhatjuk.
Az élelem két hétre elegendő.
Ez mind igaz.
De ha túléljük a következő két hetet, megállapodhatunk a szovjetekkel.
És így esélyünk lehet a valódi függetlenségre.
Hihetünk nekik, Miles?
Nem bízom Lenyában.
Mindig is a saját érdekeit nézte.
Egyelőre minden bejött, amit mondtak.
A családja veszélyben van a Földön, nincs értelme hazudnia.
Valamit tennünk kell,
mert ha nem, akkor feladunk mindent, és a bázisról mindenkit
bilincsben visznek a Földre, hogy életünk végéig sitten üljünk.
Mindaz, amiért küzdöttünk,
amire a bázis lakosai feltették az életüket,
semmit sem ér majd.
Na és mit tehetünk?
Egy konfliktusban…
Úgy lehet megakadályozni, hogy az ellenség leszálljon a területeden…
Hogy elpusztítod a kifutót.
Kifutót? Mi a tökömet…
Mármint a Kuznyecov dokkolóját?
Azt javaslod… Hogy robbantsuk fel?
Ha megsemmisítjük,
akkor sem szállíthatnak irídiumot az Aranyhajról, ha megfeszülnek.
Ez az egész művelet szűk keresztmetszete.
Így az aszteroida használhatatlanná válik.
Komoly mennyiségű robbanóanyag kell ahhoz, hogy felrobbanthassuk.
A fegyverraktárban nincs ilyen erős anyag.
Sőt, sehol a bázison.
Palmer minden robbanóanyagot lenyúlt.
És felrobbantotta az élelmiszerraktárunkat.
Folyékony metánt gyárthatunk ugyan, de nem két nap alatt.
Rögtönöznünk kell.
Műtrágyából tudunk ammónium-nitrátot előállítani, amihez hidrazint keverhetünk.
Elég robbanóereje lesz?
Attól függ, hogy rakjuk össze. Közel olyan hatékony, mint a TNT. Én…
Úgy kell megcsinálni, hogy bekötünk egy detonátort,
egy kis petárdát a keverékbe.
Bekapcsoljuk, a keverék megkapja a löketet, és…
Felmelegíti a hidrazint.
Nem is tudom…
Nagyon rizikós, de nincs más választásunk.
Stewart azt mondja, tegnap este is megkopasztott.
Nem jutott még eszedbe, hogy szarul pókerezel?
Vagy csak hosszú távban gondolkodom, hm?
Elhitetem vele, hogy tré vagyok, aztán lecsapok.
Oké, lehet, szarul pókerezek.
De mással nem tudom elütni az időt.
Kurva unalmas itt.
Az tuti.
Pörgés, aztán szobrozás, mi?
Ja.
Jól vagy?
Eddig még nem mondtam, de sajnálom, hogy az a lány meghalt.
A barátod volt, ugye?
Aha, Gully.
Gulszora Akilmatova.
Négyen voltunk. Ő, én, Lily, Alex…
Állandóan együtt lógtunk.
Sajnálom.
Maguk ketten!
Az inváziót előkészítő felderítést
a hadnagy a mi osztagunkra bízta.
Haskell, maga velem jön.
A főnökség kíváncsi, mit tud az aszteroidáról.
Nyomás!
Igenis, őrmester.
Marslakó!
Ne feledd, melyik oldalon állsz!
Menj a picsába, Orkie!
Vannak fegyverek az aszteroidán?
Tudtommal nincsenek, uram. Apámmal jártam odafent.
Nincs biztonsági erő, semmi.
Hány bányász van odafent?
Úgy 80.
Nyolcvan?
Hát… Lehet, azóta változott a számuk.
Mindkettőben igaza van.
2003 óta csak az MBF tagjai viselhetnek fegyvert a Kuznyecovon.
Az embargó óta pedig csak a bázist fenntartó stáb van odafent.
TITKOSÍTOTT KOMMUNIKÁCIÓ
Köszönöm, őrvezető.
- Leléphet. - Igenis, uram!
Ruiz őrmester, az embereivel behatol a Kuznyecov állomásra,
ellenőrzi az információt az inváziós haderő érkezése előtt,
és őrizetbe veszi az ott található bányászokat.
Igenis, uram!
Tartsa nyitva a szemét, James!
Igenis, uram!
Itt lesznek felderítőink.
A szonda, ami a hiányos adatfolyamot küldte
az életjelekről, itt van, a Forseti-kráter mellett.
Nekünk meg a szomszédos ártéren kellett volna leszállnunk, ugye?
De jelenleg 20 kilométerre vagyunk onnan,
és ekkora távolságot még a holdjáróval sem tudunk megtenni.
A szonda miatt jöttünk ide.
Hogy az élet nyomaira bukkanjunk.
De most nincs elég oxigénünk, hogy odajussunk?
És ha…
nem négyen zsúfolódunk be a holdjáróba, csak hárman?
Így máris 33%-kal több oxigén lesz.
Kiszámolhatom, de így is kockázatos.
Több mint 900 millió kilométert jöttünk élet után kutatva.
Az utolsó 20-on torpanunk meg?
Vitatkozhatunk reggelig, de ez parancsnoki döntés.
Órák óta bent van.
Majd beszélek vele.
Sok sikert!
Walt!
Szia, Kelly!
Walt, van egy kis gond.
A szonda a küldetés biztonsági paraméterein kívül fekszik, de…
egy kis rögtönzéssel megoldható.
A naplók igazolják, hogy a helyes delta-v-gyújtás töltődött be
T mínusz négy perc 35 másodpercnél. Én nem…
Nem találok hibát.
Walt?
Walt, itt vagyunk.
Leszálltunk.
De nem maradhatunk a hajón.
Az élet nyomában jöttünk ide. Nem szeretnél rálelni?
Dehogynem.
De előtte még… Még muszáj…
Ki kell derítenem, hol a hiba, hogy többé ne fordulhasson elő.
Nézd…
Figyu!
Szükségük van a vezetőjükre.
És nekem is.
Igazad van.
Tudom, hogy igazad van.
Én…
Sajnálom!
Nem, nem, se-semmi baj.
Minden rendben.
Dehogyis.
Semmi sincs rendben.
Mindenkit megölhettem volna, Kelly.
- Hát nem érted? - Nem.
- Ha te nem vagy… - Nem, nem a te hibád.
De igen. Én…
Elkúrtam.
Nem. Bassza meg!
Én… Mindent elkúrtam.
- Walt! - Én…
- Walt, fogd be, és figyelj!
Oké, valamit…
El kell mondanom valamit.
Nem a te hibád volt. Én…
Te védted meg a legénységet a hibás döntésemtől.
Nem, ez nem igaz.
Én… Én nem bízok magamban.
- Walt! - Képtelen…
Képtelen vagyok tisztán gondolkodni. Át kell venned az irányítást.
Legalább… Legalább addig, míg ki nem derítem, mi történt, jó?
Várj! Vegyem át a parancsnokságot?
Átmenetileg, igen.
Ezt nem gondolhatod komolyan.
Kérlek!
Várjunk, egy pillanat!
Elpusztítják?
Az aszteroidát?
Nem, csak a dokkolóplatformot.
Hogyan?
Hát, arra nincs időnk, hogy aláaknázzuk,
szóval telepakolunk egy szöcskét az összes robbanóanyagunkkal.
Elnézést,
de ez lenne a terv?
Ez őrültség.
Végre valamiben egyetértenek.
Egy dolog véghez vinni a robbantást,
de odajuttatni az anyagot, az nem lesz egyszerű.
Néztél ki mostanában az ablakon, hm?
Hatalmas porvihar dúl.
És egyre erősödik. Te meg megrakodnál egy szöcskét
instabil robbanóanyaggal, és belerepülnél?
Hát, hallod,
remek ötlet, tényleg.
Most kell cselekednünk, ha az M-6 érkezése előtt fel akarjuk robbantani.
A fenti legénységet már átvittük a Főnixre.
Ki lenne olyan őrült, hogy odarepülne?
Frank Halloran önként jelentkezett, és Max Howard lesz a másodpilóta.
Én fogok repülni.
Micsoda?
Nem fogok megkérni senkit, hogy az életét kockáztassa.
Túl sok minden romolhat el.
Pont ezért nem neked kéne menned. Rád itt van szükség.
Franknek családja van.
Mindannyiukat hazavárja valaki.
Engem meg nem. Én csinálom, és kész.
Beülök Ms. Boyd mellé.
Veszélyes küldetés, kell egy másodpilóta.
Megőrült? Öngyilkosság!
Csak így működhet.
Értékeljük a gesztust,
de már régóta nem járt az űrben.
Mr. Dale, tisztában van a helyzetemmel.
A feleségem, a fiam…
Nekem is érdekemben áll a siker.
Talán maguknál is jobban.
Muszáj sikerülnie.
Rendben.
Remélem, még emlékszik, hogy kell repülni.
Jöjjön, van mit behoznia!
Őrmester!
Igen?
Én…
Szerintem jobb lenne, ha Tollefsont vinné holnap.
Jobban otthon van súlytalanságban.
Miről beszél?
A felderítésről, uram.
A következőre felkészültebb leszek.
Ne már! Szívat engem, Jarrett?
Nem, uram!
Nem meghívót kapott, hanem parancsot.
Megvolt az eligazítás, ismeri a részleteket. Cuccoljon fel!
Én…
Nem tudom, készen állok-e.
Mi a faszért nem?
Az apja miatt?
Olvastam az aktáját.
Nézze, legtöbbünk elbaszott családból jön!
Egyébként nem lennénk itt.
Aha.
Apámnak…
Komoly problémái voltak.
Nagyapámnak is. És ha örököltem tőlük, nem akarom…
Nem akarom cserben hagyni az osztagot.
Miért csak most mondja?
Azt hittem, elnyomhatom…
de minél közelebb járunk…
Nem tudom, képes vagyok-e rá.
Apám egy nyomorult alkesz volt.
És ha piált, rém hamar elvesztette a türelmét.
Ha a Padres kikapott, a szart is kiverte belőlem.
És nekem elhiheti, a Padres elég szar volt.
Sajnálom.
Ne tegye!
Ez nem róluk szól.
Jobbak vagyunk, mint ők,
és most meg is mutatjuk.
Tűnjön a szemem elől, és pihenjen!
Reggel hatkor indulunk.
- Minden rendben? - Igen, őrmester.
Nézzük át az űrséta-felszerelés listáját!
Húsz palack O2.
Lambdafág-DNS genomja. 3,6 kb-os enoláz-2 RNS 25.
A francba!
Ez…
Miért…
Nem értem, mi történik.
Mindjárt jövök. Folytassátok!
Walt!
Szia, Kelly!
Szerintem jó úton járok.
A jel útja stimmel,
de lehetett kiesés a CPU és az irányítórendszerek között.
- Jó hír. - Igen.
És ti…
Készen álltok az indulásra?
Nem egészen.
Gond van a holdjáróval?
Nem, a csapattal.
Éspedig?
Mindannyian rendkívül képzettek.
A krémek krémjét válogattad össze.
- Köszönöm! - De történetesen
velünk van a Titán legnagyobb szakértője is,
aki ráadásul az általam ismert legjobb exobiológus.
És a küldetés megbízott parancsnokaként
mulasztást követnék el, ha hagynám, hogy ne vegyen részt benne.
- Kelly, mondtam, hogy… - Te tettél meg parancsnoknak,
így az expedíció összeállítása az én dolgom.
Velünk jössz.
Fél óra múlva indulunk. Öltözz be!
- Kelly, én csak… Muszáj… - Parancs volt, Griebel.
FELVÉTEL
Új életet ígértek
Fényévekre innen
Tönkretettük a régi világot Lett egy új, hogy ugyanezt tehessük
Azt mondták: „Hé, emberek Gyertek az űrbe
Majd együtt felépítünk Egy menő helyet”
De minden hazugságotok Ebben a pillanatban
A küldetést Egy balga légvárnak láttatja
Azt mondod, engedelmeskedjek Tegyem, amit mondtok
Pont, mint a repülésirányítás
Elég magányos az ember a reaktorházban.
A zene segít átvészelnem.
De a mostanában történtek
arra inspiráltak, hogy még több dologról írjak.
Például, hogy nagyobb beleszólást akarunk a dolgokba.
És hogy unjuk, hogy úgy kezelnek minket, mintha nem számítanánk.
ALACSONY TÖLTÖTTSÉG
- Néha én… - Ó, baszki!
Az akku mindjárt lemerül. Ki kell cserélnem.
De jó volt?
Jesszusom, csodás volt!
Mikor írtad ezt, Ollie?
Pár hete már dolgozom rajta.
Kösz, hogy megosztottad.
Lils, szerintem indulnunk kéne.
A porvihar erősödik.
Komolyan? Interjút akartam készíteni Haldirral.
Persze. Nézzük meg, mi a helyzet odakint, és eldöntjük!
- Oké. - Jó. Király.
HIDRAZIN ROBBANÁSVESZÉLY
Óvatosan, lassan! Nem sietünk.
Óvatosan!
A mutatót a zöldben vagy a sárgában kell tartani,
míg ki nem jutunk a porviharból a mezoszférában.
Ami 40 kilométer magasban van.
Gyerekjáték, mi?
Ja, az.
Irányítóközpont, itt Szöcske–1.
Hogy áll a vihar?
Szöcske–1!
A java még hátravan.
A felső atmoszférában villámokat detektáltunk.
A szél kettő-hét-nulla öt-zérónál.
Oké. Nos,
rögzítsétek a szöcskét a platformhoz, mielőtt bekapcsoljátok!
Sok szerencsét!
Irányítóközpont, itt Szöcske–1. Indulhatunk.
Szöcske–1, felszállhatnak.
Héliumnyomás nominális.
Fő üzemanyagszelepek nyitva.
Minden zöld.
Mehetünk.
Gyújtás élesítve.
Minden indikátor jó.
Készen áll?
Gyújtás.
SZEIZMOGRÁF
Szöcske–1, a vibráció szintje
a veszélyzónában van, de egyelőre nem változik.
Hogy állnak?
Három perc múlva érik el a vihar tetejét, de most jön a java.
A szél erősödik. Már kettő-három-zéró hat-ötnél.
Most érik el a vihar legsűrűbb részét.
A turbulencia csak rosszabb lesz.
- Ó, baszki! - Mi volt ez?
Ingadozunk!
Irányítóközpont, villámcsapást kaphattunk.
A manőverező hajtóművek lassan reagálnak, kezdünk ingadozni.
A vibrálás egyre rosszabb. Tartsa egyenesben!
MŰKÖDTETÉSI KÉZIKÖNYV SZÖCSKE
A villámcsapás kilőhette az elektromos helyzetszabályozót.
Irányíthatatlan pörgés lehet a vége.
Szöcske–1, állítsák át a hajtóműrendszert tartalék üzemre!
Ez kisütheti a statikus töltést.
Indítsuk újra a hajtóművet egy porviharban?
Pontosan.
Vettem. Hajtóműveket újraindítom.
Gyerünk, gyerünk, menni fog, Lenya!
- Sebesség csökken. - Gyerünk!
Főhajtóművek újraindítása most.
Remélem, beválik.
Gyerünk!
Irányítóközpont, veszítünk a magasságból. A rezgés egyre rosszabb.
Gyerünk, mi lesz már?
Hajtóművek reagálnak.
Csökken a rezgés.
Mindjárt kint vagyunk belőle!
SZÖCSKE
Kurva nagy menet volt, mi?
Így már lehet magából kozmonauta.
Irányítóközpont, Szöcske–1 ismét online.
Úton vagyunk az orbitális pályához.
Dokkolás a Kuznyecov állomással folyamatban.
Rádiócsend, míg le nem szálltunk.
Vettem.
Szöcske–1 vége.
Keselyű, Tengerészgyalogos–1, jelentést!
Tengerészgyalogos–1, Keselyű elhagyta az építményt.
Rádiócsend az alfa kimentési ponton.
Vettem. Kettő-bravó folyosó tiszta,
megkezdjük az állomás megtisztítását.
Haskell, maga és Fleming nézzék át a következő folyosót!
Én és Tabasco erre megyünk.
Találkozunk a gyülekezési ponton.
Vettem. Viszlát a túloldalon!
AJ, menjen előre! Irányítóközpont jobbra.
Igenis, őrmester!
Irányítóközpont, Szöcske–1 közelít a bázishoz.
Vettük. Jelezzék, ha a mentőszöcskénél vannak!
Két méter.
Leszálltunk.
Dokkolóalagút kinyúlik.
Dokkolás befejezve.
Tompítom a fényeket, hogy lássunk is valamit.
Rendben. Fellélegezhet.
Addig nem, míg ezekkel egy légtérben vagyok.
Oké, húzzunk innen a mentőszöcskéhez!
Időzítő bekapcsolva.
Tiszta!
Az meg mi a fasz?
Őrmester, egy másik űrjármű is dokkolt a bázissal.
Nemrég érkezhetett.
Baszki, ellenség.
Haskell, Ruiz!
Egy marsi szöcske dokkolt a bázissal.
Hol vannak?
Ruiz, Haskell. Keleti folyosó, minden tiszta.
Vettem. Jarrett-tel megnézzük a szöcskét.
- Mehetünk? - Igen, őrmester.
Tiszta!
Baszki! Ruiz!
Húzzunk innen a picsába!
Mozgás! Gyerünk!
Tengerészgyalogosok, itt Ruiz.
Mindenki induljon az alfa kimentési pontra!
Keselyű, három percen belül el kell húznunk a picsába,
vagy végünk. Bombát találtunk.
Ismétlem, bombát találtunk.
Dokkolókarok kiengedve.
- Az meg mi? - Micsoda?
Ó, ne!
Irányítóközpont, katonák vannak a platformon.
ROBBANÁSIG HÁTRALEVŐ IDŐ
Ismételje meg, Boyd!
Úgy látom, katonák vannak a bázison.
Úgy volt, még kétórányira vannak.
Igaza van.
Titkosított rádióforgalmazást fogtunk a Kuznyecovról az M-6 frekvenciáján.
Leállítani… Állítsák le a robbantást!
Nem lehet.
A gát a szöcske felett van. Nem érünk vissza időben.
Távolról le lehet állítani?
ROBBANÁSIG HÁTRALEVŐ IDŐ SZÖCSKE - 2003LC
VÉSZRÁDIÓ BE - KI
Minden M-6-egységnek a Kuznyecov környékén!
A platform fel fog robbanni. Tűnjenek el!
Ismétlem, tűnjenek el!
- Mit művel? - Figyelmeztetnünk kell őket.
Celia, fél perce van, hogy kivigyen minket innen, vagy végünk.
Mozgás!
Ne szarakodjunk!
Irányítóközpont, Szöcske–1 mentőhajó.
A platform megsemmisült.
SZÖCSKE FELROBBANT
Kétlem, hogy lennének túlélők.
A feliratot fordította: Varga Attila